Մենք արդեն հպանցիկորեն ներկայացրել ենք տեղեկատվություն այն մասին, որ մայրաքաղաքի կենտրոնում ավերածությունների է ենթարկվել Երևանի արժեքներից մեկը` Մաշտոցի պողոտայում գտնվող ծածկած շուկան, որը նաև պատմական հուշարձան է: Մեզ հաջողվեց տեղեկանալ, որ իշխանությունների կողմից տրվել էր միայն ընդգետնյա ավտոկայանատեղիի կառուցման թույլտվություն: Մինչդեռ հիմնանորոգումներն իրականացնող շինարարական կազմակերպությունը ոչ միայն ավերել է տանիքը, այլև կառույցի ներսում քանդել է կողային աստիճանները, որոնք ճարտարապետական ուրույն արժեք էին: